CELEX: 52017PC0374
Language: ro
Date: 2017-07-11
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Consiliului de asociere UE-Turcia în cea ce privește modificarea Protocolului nr. 2 la Decizia nr. 1/98 a Consiliului de asociere CE-Turcia privind regimul comercial al produselor agricole

COMISIA EUROPEANĂ
            Bruxelles, 11.7.2017
            COM(2017) 374 final
            2017/0156(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Consiliului de asociere UE-Turcia în cea ce privește modificarea Protocolului nr. 2 la Decizia nr. 1/98 a Consiliului de asociere CE-Turcia privind regimul comercial al produselor agricole
            
               
         
         
            
               EXPUNERE DE MOTIVE
            
            
               Relațiile comerciale bilaterale UE-Turcia în ceea ce privește produsele agricole și pescărești sunt reglementate de Acordul de instituire a unei asocieri între Comunitatea Economică Europeană și Turcia din 12 septembrie 1963 (denumit în continuare „acordul”), în special de Decizia nr. 1/98 a Consiliului de asociere CE-Turcia din 25 februarie 1998 privind regimul comercial al produselor agricole. În temeiul acestei decizii a Consiliului de asociere, s-au acordat Uniunii anumite concesii sub forma unor contingente tarifare pentru carnea de vită. Cele două contingente pentru carnea de vită constau actualmente într-un contingent de 5 000 de tone de carne de vită congelată și într-un contingent de 14 100 de tone de carne de vită congelată.
            
            
               De la intrarea în vigoare a Deciziei nr. 1/98 a Consiliului de asociere, exporturile de carne de vită și de animale vii din UE au fluctuat și, pe durata unor perioade lungi, au fost interzise de Turcia. În scopul de a facilita utilizarea completă a contingentelor și de a obține un flux comercial regulat în privința acestor produse, Turcia a propus extinderea celor două contingente pentru carnea de vită pentru a se include atât carnea de vită proaspătă, cât și pe cea refrigerată.
            
            
               Această modificare este în interesul Uniunii, deoarece ar extinde gama de produse vizată de concesiile existente, ar răspunde mai bine cererii pieței din Turcia și ar asigura o utilizare mai bună a contingentelor și, în consecință, fluxuri comerciale regulate. În plus, carnea de vită proaspătă și refrigerată tinde să atingă un preț mai ridicat pe piață. Obiectivul mai amplu pe termen lung al acestei modificări este de a se asigura că schimburile comerciale din cadrul contingentelor se desfășoară cu regularitate și fără restricții. 
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  Prin propunere se va extinde gama produselor din carne de vită eligibile pentru exportul către Turcia în cadrul celor două contingente, în scopul de a se facilitata exporturile de carne de vită către Turcia. 
               
            
            
               •Coerența cu dispozițiile existente în domeniul de politică vizat
            
            
               
                  Propunerea este în concordanță cu obiectivele politicii comerciale a Uniunii, care vizează extinderea oportunităților în materie de comerț cu țări terțe. 
               
            
            
               •Coerența cu alte politici ale Uniunii
            
            
               
                  Propunerea este în concordanță cu politica Uniunii de promovare a comerțului dintre statele membre și țările terțe și cu principiul conform căruia Uniunea Europeană ar trebui să încurajeze dezvoltarea comerțului, inclusiv prin eliminarea progresivă a restricțiilor privind comerțul internațional. Propunerea încearcă să amelioreze și să faciliteze comerțul cu produse din carne de vită dintre Uniune și Turcia.
               
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temeiul juridic
            
            
               
                  Temeiul juridic pentru Decizia Consiliului este articolul 207 alineatul (4) primul paragraf coroborat cu articolul 218 alineatul (9) din Tratatul privind funcționarea Uniunii Europene și articolul 35 din Protocolul adițional la Acordul de instituire a unei asocieri între Comunitatea Economică Europeană și Turcia.  
               
            
            
               •Subsidiaritatea 
            
            
               
                  Politica comercială comună se numără printre domeniile de competență exclusivă a Uniunii prevăzute la articolul 3 din Tratatul privind funcționarea Uniunii Europene (TFUE). Această inițiativă vizează punerea în aplicare a unui acord comercial existent.
               
            
            
               •Proporționalitatea
            
            
               
                  Toate opțiunile de politică rezonabile au fost analizate, iar propunerea este considerată cea mai adecvată pentru ca obiectivul declarat să fie realizat.
               
            
            
               •Alegerea instrumentului
            
         
         
            
               Decizia Consiliului de asociere UE-Turcia de modificare a Protocolului nr. 2 la Decizia nr. 1/98 a Consiliului de asociere CE-Turcia privind regimul comercial al produselor agricole.
            
            
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               •Evaluări ex post/verificări ale adecvării legislației existente
            
            
               
                  Nu se aplică.
               
            
            
               •Consultări cu părțile interesate
            
            
               
                  Comisia a desfășurat consultări informale cu părțile interesate și cu statele membre, care și-au exprimat sprijinul pentru propunerea de extindere a gamei de produse din cadrul contingentelor existente.
               
            
            
               •Obținerea și utilizarea expertizei
            
            
               
                  Comisia a contactat părțile interesate, care au transmis opiniile lor cu privire la situația pieței din Turcia.
               
            
            
               •Evaluarea impactului
            
            
               
                  Nu s-a realizat o evaluare a impactului deoarece se preconizează că propunerea va ajuta la intensificarea și ameliorarea comerțului cu Turcia cu produse din carne de vită și va contribui, astfel, la valorificarea preferințelor comerciale bilaterale existente. Propunerea nu afectează importurile în Uniune și nici nu acordă noi concesii comerciale țărilor terțe. 
               
            
            
               •Adecvarea reglementărilor și simplificarea
            
            
               
                  Prin extinderea gamei de produse, propunerea ar putea ajuta întreprinderile mici și mijlocii să exporte produse din carne de vită către Turcia. O varietate mai mare de produse va fi eligibilă în cadrul contingentelor, facilitându-se astfel utilizarea completă a contingentelor și intensificându-se exporturile.
               
            
            
               •Drepturile fundamentale
            
            
               
                  Propunerea nu afectează drepturile fundamentale.
               
            
            
               4.IMPLICAȚIILE BUGETARE
            
            
               
                  Propunerea nu va avea niciun fel de implicații asupra bugetului Uniunii.
               
            
            
               5.ALTE ELEMENTE
            
            
               •Planuri de punere în aplicare și modalități de monitorizare, evaluare și raportare
            
            
               
                  Comisia va monitoriza fluxurile comerciale pentru a evalua dacă propunerea a asigurat o utilizare mai bună a contingentelor existente și pentru a se asigura că nu sunt împiedicate exporturile de carne de vită către Turcia. 
               
            
         
         
            
               •Documente explicative (în cazul directivelor)
            
            
               
                  Nu se aplică.
               
            
            
               •Explicație detaliată a dispozițiilor specifice ale propunerii
            
            
               
                  Nu se aplică.
               
            
            
               2017/0156 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată, în numele Uniunii Europene, în cadrul Consiliului de asociere UE-Turcia în cea ce privește modificarea Protocolului nr. 2 la Decizia nr. 1/98 a Consiliului de asociere CE-Turcia privind regimul comercial al produselor agricole
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
            
            
               având în vedere propunerea Comisiei Europene,
            
            
            
               întrucât:
            
            
               (1)Acordul de instituire a unei asocieri între Comunitatea Economică Europeană și Turcia
                  1
                vizează să promoveze consolidarea continuă și echilibrată a relațiilor economice și comerciale dintre Uniune și Turcia și instituie un Consiliu de asociere în scopul de a asigura punerea în aplicare și dezvoltarea progresivă a asocierii.
            
            
               (2)Decizia nr. 1/98 a Consiliului de asociere CE-Turcia
                  2
                stabilește regimul comercial al produselor agricole. Protocolul nr. 2 la decizia respectivă conține detalii referitoare la regimul preferențial aplicabil importului în Turcia de produse agricole originare din Uniune, inclusiv un regim preferențial pentru importul de carne de vită congelată.
            
            
               (3)Uniunea și Turcia au desfășurat consultări și au convenit să modifice regimul preferențial aplicabil importurilor în Turcia de carne de vită originară din Uniune, în scopul de a extinde sfera de aplicare a contingentului tarifar existent, fixată în anexa la Protocolul nr. 2 la Decizia nr. 1/98, la carnea de vită proaspătă și refrigerată.
            
            
               (4)În temeiul articolului 35 din Protocolul adițional la Acordul de instituire a unei asocieri între Comunitatea Economică Europeană și Turcia
                  3
               , sfera de aplicare a tratamentului preferențial acordat reciproc de Uniune și de Turcia poate fi modificată printr-o decizie a Consiliului de asociere.
            
            
               (5)Prin urmare, poziția Uniunii în cadrul Consiliului de asociere UE-Turcia ar trebui să se bazeze pe proiectul de decizie anexat la prezenta decizie.
            
            
               (6)Întrucât decizia Consiliului de asociere va modifica acordul, este necesar ca aceasta să fie publicată în Jurnalul Oficial al Uniunii Europene după adoptarea sa.
            
            
               (7)În conformitate cu articolul 17 alineatul (1) din Tratatul privind Uniunea Europeană, Uniunea va fi reprezentată, în Consiliul de asociere, de Comisie,
            
         
         
            
               ADOPTĂ PREZENTA DECIZIE: 
            
            
               Articolul 1
            
            
               Poziția care urmează să fie adoptată de Uniunea Europeană în cadrul Consiliului de asociere UE-Turcia în ceea ce privește modificarea Protocolului nr. 2 la Decizia nr. 1/98 a Consiliului de asociere CE-Turcia privind regimul comercial al produselor agricole se bazează pe proiectul de decizie al Consiliului de asociere UE-Turcia anexat la prezenta decizie.
            
            
               Articolul 2
            
            
               După adoptarea sa, decizia Consiliului de asociere se publică în Jurnalul Oficial al Uniunii Europene.
            
            
            
               Articolul 3
            
            
               Prezenta decizie se adresează Comisiei.
            
            
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  Acordul de instituire a unei asocieri între Comunitatea Economică Europeană și Turcia semnat la Ankara la 12 septembrie 1963 (JO 217, 29.12.1964, p. 3687).
               
               
                  
                     (2)
                  Decizia nr. 1/98 a Consiliului de asociere CE-Turcia din 25 februarie 1998 privind regimul comercial al produselor agricole (98/223/CE) (JO L 86, 20.3.1998, p. 1).
               
               
                  
                     (3)
                  Protocolul adițional și Protocolul financiar semnate la 23 noiembrie 1970, anexate la Acordul de instituire a unei asocieri între Comunitatea Economică Europeană și Turcia și privind măsurile care trebuie luate pentru intrarea lor în vigoare (JO L 293, 29.12.1972, p. 3).
               
            
      
    ---documentbreak--- 
      
         
               COMISIA EUROPEANĂ
            Bruxelles, 11.7.2017
            COM(2017) 374 final
            ANEXĂ
            la
            Propunerea deDECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Consiliului de asociere UE-Turcia în cea ce privește modificarea Protocolului nr. 2 la Decizia nr. 1/98 a Consiliului de asociere CE-Turcia privind regimul comercial al produselor agricole
            
               
         
         
            
               ANEXĂ
            
            
               Proiect
                  DECIZIA Nr ... A CONSILIULUI DE ASOCIERE UE-TURCIA
               
                  din  ....
               
                  de modificare a Protocolului nr 2 la Decizia nr. 1/98 privind regimul comercial al produselor agricole
            
            
               CONSILIUL DE ASOCIERE UE-TURCIA,
            
            
               Având în vedere Acordul de instituire a unei asocieri între Comunitatea Economică Europeană și Turcia
                  1
               ,
            
            
               Având în vedere Protocolul adițional și Protocolul financiar semnate la 23 noiembrie 1970, anexate la Acordul de instituire a unei asocieri între Comunitatea Economică Europeană și Turcia și privind măsurile care trebuie luate pentru intrarea lor în vigoare
                  2
               , în special articolul 35,
            
            
               întrucât:
            
            
               (1)Decizia nr. 1/98 a Consiliului de asociere CE-Turcia
                  3
                stabilește regimul preferențial aplicabil comerțului cu produse agricole dintre Uniune și Turcia. Protocolul nr. 2 la decizia respectivă conține detalii referitoare la regimul preferențial aplicabil importului în Turcia de produse agricole originare din Uniune, inclusiv un regim preferențial pentru importul de carne de vită congelată.
            
            
               (2)Uniunea și Turcia au desfășurat consultări și au convenit să modifice regimul preferențial aplicabil importurilor în Turcia de carne de vită originară din Uniune, în scopul de a extinde sfera de aplicare a contingentului tarifar existent, fixată în anexa la Protocolul nr. 2 la Decizia nr. 1/98, la carnea de vită proaspătă și refrigerată.
            
            
               (3)Prin urmare, Protocolul nr. 2 la Decizia nr. 1/98 a Consiliului de asociere CE-Turcia ar trebui modificat în consecință,
            
            
               DECIDE:
            
            
               Articolul 1
            
            
               Anexa la Protocolul nr. 2 la Decizia de punere în aplicare nr. 1/98 se modifică în conformitate cu anexa la prezenta decizie.
            
            
               Articolul 2
            
            
               Prezenta decizie intră în vigoare la data adoptării. Prezenta decizie se publică în Jurnalul Oficial al Uniunii Europene.  
            
            
            
               Adoptată la ………….,
            
            
               
               
                  Președintele
               
            
            
               
                  Pentru Consiliul de asociere UE-Turcia 
               
               
                  Președintele
               
            
         
         
            
               Anexă
            
            
               Rubricile corespunzătoare codului NC 0202 20 din anexa la Protocolul nr. 2 la Decizia nr. 1/98 se înlocuiesc cu următorul text:
            
            
            
            
                     
                        „Cod NC
                     
                  
                  
                     
                        Descriere
                     
                  
                  
                     
                        Reducerea taxei aplicabile națiunii celei mai favorizate (%)
                     
                  
                  
                     
                        Contingent tarifar (în tone greutate netă)
                     
                  
               
                     
                        0201 20,
                     
                     
                        0202 20
                     
                  
                  
                     
                        Alte bucăți de carne de animale din specia bovine, nedezosate, proaspete sau refrigerate, sau congelate
                     
                  
                  
                     
                        Reducere de 50 % cu un nivel maxim al taxei de 30 %
                     
                  
                  
                     
                        5 000
                     
                     
                  
               
                     
                        0201 20,
                     
                     
                        0202 20
                     
                  
                  
                     
                        Alte bucăți de carne de animale din specia bovine, nedezosate, proaspete sau refrigerate, sau congelate
                     
                  
                  
                     
                        Reducere de 30 % cu un nivel maxim al taxei de 43 %
                     
                  
                  
                     
                        14 100”.
                     
                  
               
            
            
         
         
            
                  
                     (1)
                  JO 217, 29.12.1964, p. 3687.
               
               
                  
                     (2)
                  JO L 293, 29.12.1972, p. 3.
               
               
                  
                     (3)
                  Decizia nr. 1/98 a Consiliului de asociere CE-Turcia din 25 februarie 1998 privind regimul comercial al produselor agricole (98/223/CE) (JO L 86, 20.3.1998, p. 1).